
[bookmark: _Hlk126657802]Par Galgauskas pagasta nekustamo īpašumu “V429” un “V429 Rimstavas-Usuri” apvienošanu un nosaukuma maiņu

[bookmark: _Hlk243920619][bookmark: _Hlk243920553]Izskatīts valsts sabiedrības ar ierobežotu atbildību “Latvijas Valsts ceļi”, reģistrācijas numurs 40003344207, juridiskā adrese: Emīlijas Benjamiņas iela 3, Rīga, LV-1050, kas saskaņā ar Latvijas Republikas Satiksmes ministrijas 2026.gada 5.janvāra Deleģēšanas līgumā Nr. 01.2-29/1 doto pilnvarojumu iesniedza 2026.gada 7.oktobra iesniegumu Nr.4.9/16442 (Gulbenes novada pašvaldībā saņemts 2026.gada 7.oktobrī un reģistrēts ar Nr. GND/4.18/26/3797-V), kurā lūgts apvienot nekustamo īpašumu “V429”, kadastra numurs 50560070191, un nekustamo īpašumu “V429 Rimstavas-Usuri”, kadastra numurs 50560070246, Galgauskas pagastā, Gulbenes novadā, vienā nekustamajā īpašumā, saglabājot trīs atsevišķas zemes vienības, un mainīt nekustamā īpašuma nosaukumu uz “Autoceļš V429”.
Saskaņā ar Valsts zemes dienesta Nekustamā īpašuma valsts kadastra informācijas sistēmas (turpmāk – NĪVKIS) datiem un VSIA “Latvijas Valsts ceļi” iesniegumā norādīto informāciju nekustamais īpašums “V429”, kadastra numurs 50560070191, Galgauskas pagastā, Gulbenes novadā, sastāv no divām zemes vienībām ar kadastra apzīmējumiem 50560070191 1,89 ha platībā un 50560070229 0,77 ha platībā. Minētās zemes vienības piekrīt valstij Satiksmes ministrijas personā. Nekustamais īpašums nav ierakstīts zemesgrāmatā.
Saskaņā ar NĪVKIS datiem un VSIA “Latvijas Valsts ceļi” iesniegumā norādīto informāciju nekustamais īpašums “V429 Rimstavas-Usuri”, kadastra numurs 50560070246, Galgauskas pagastā, Gulbenes novadā, sastāv no zemes vienības ar kadastra apzīmējumu 50560070244 0,60 ha platībā. Minētā zemes vienība piekrīt valstij Satiksmes ministrijas personā. Nekustamais īpašums nav ierakstīts zemesgrāmatā.
Iesniegumā lūgts arī noteikt minētajām zemes vienībām nekustamā īpašuma lietošanas mērķi “Zeme dzelzceļa infrastruktūras zemes nodalījuma joslā un ceļu zemes nodalījuma joslā” (kods 1101). Saskaņā ar NĪVKIS datiem minētais lietošanas mērķis jau ir reģistrēts visām trim zemes vienībām visā to platībā, tādēļ to atkārtoti noteikt nav nepieciešams.
Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
Nekustamā īpašuma valsts kadastra likuma 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese. 
Nekustamā īpašuma valsts kadastra likuma 11. panta pirmā daļa paredz, ka sadala vai apvieno tikai zemesgrāmatā ierakstītu nekustamo īpašumu. Saskaņā ar šā panta otrās daļas 1. punktu minētais nosacījums neattiecas uz zemes reformu regulējošos normatīvajos aktos noteiktajos gadījumos valstij vai pašvaldībai piekrītošo un piederošo zemi pirms zemes pirmreizējas ierakstīšanas zemesgrāmatā. Šā likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, bet 33.panta 3.punkts nosaka, ka nekustamo īpašumu veido, apvienojot reģistrētus nekustamos īpašumus vienā nekustamajā īpašumā.
Nekustamā īpašuma valsts kadastra likuma 37.pants nosaka, ka veidojot jaunu nekustamo īpašumu vai dzēšot ierakstu par nekustamo īpašumu, vienlaikus groza tā reģistrētā nekustamā īpašuma sastāvu, kuram pievieno vai no kura atdala nekustamo īpašumu vai nekustamā īpašuma objektu, kā arī to raksturojošos datus un aktualizē datus Kadastra informācijas sistēmā.
Ministru kabineta 2012.gada 10.janvāra noteikumu Nr. 50 “Vietvārdu informācijas noteikumi” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai pieteikumu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Atzinumu Valsts valodas centrs sniedz šo noteikumu 16. punktā minētajā termiņā un kārtībā.
Gulbenes novada pašvaldība ir saņēmusi Valsts valodas centra 2026.gada 20.oktobra atzinumu Nr. 1-16.1/572 (Gulbenes novada pašvaldībā saņemts 2026.gada 20.oktobrī un reģistrēts ar Nr. GND/4.18/26/3957-V), kurā vietvārds “Autoceļš V429” atzīts par atbilstošu piešķiršanai nekustamajam īpašumam, kas tiks izveidots, apvienojot vienā nekustamajā īpašumā nekustamo īpašumu “V429”, kadastra numurs 50560070191, un nekustamo īpašumu “V429 Rimstavas-Usuri”, kadastra numurs 50560070246, Galgauskas pagastā, Gulbenes novadā.
Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 1.panta 14.punktu, 11. panta otrās daļas 1. punktu, 32.panta pirmo daļu, 33.panta 3.punktu, 37.pantu, Ministru kabineta 2012.gada 10.janvāra noteikumu Nr.50 “Vietvārdu informācijas noteikumi” 16.1 punktu, Valsts valodas centra 2026.gada 20.oktobra atzinumu Nr. 1-16.1/572  un atklāti balsojot: ar 12 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada dome NOLEMJ:
1. APVIENOT nekustamo īpašumu “V429”, kadastra numurs 50560070191, un nekustamo īpašumu “V429 Rimstavas-Usuri”, kadastra numurs 50560070246, Galgauskas pagastā, Gulbenes novadā, vienā nekustamajā īpašumā, saglabājot kadastra numuru 50560070191 un tā sastāvā iekļaujot šādas zemes vienības:
1.1. ar kadastra apzīmējumu 50560070191 — 1,89 ha platībā;
1.2. ar kadastra apzīmējumu 50560070229 — 0,77 ha platībā;
1.3. ar kadastra apzīmējumu 50560070244 — 0,60 ha platībā.
2. MAINĪT nekustamā īpašuma “V429”, Galgauskas pagastā, Gulbenes novadā, kadastra numurs 50560070191, nosaukumu uz “Autoceļš V429”.
3. LIKVIDĒT un DZĒST no Nekustamā īpašuma valsts kadastra informācijas sistēmas nekustamo īpašumu “V429 Rimstavas-Usuri” Galgauskas pagastā, Gulbenes novadā, kadastra numurs 50560070246.
4. Lēmumu nosūtīt VSIA “Latvijas Valsts ceļi” uz oficiālo elektronisko adresi.
Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts saskaņā ar Administratīvā procesa likuma 70.panta pirmo daļu stājas spēkā ar brīdi, kad tas paziņots adresātam (saskaņā ar Paziņošanas likuma 9. panta 1.¹ daļu dokuments, kas nosūtīts uz oficiālo elektronisko adresi, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētāja vietnieks			G.Babris

